Vėluva

Vėluva (, , 1945–1946 m. , nuo 1946 m. rugsėjo 7 d. Znamenskas, ) – gyvenvietė Rusijoje, Kaliningrado srities centrinėje dalyje, Gvardeisko rajone, nuo 2008 m. birželio 30 d. Znamensko kaimo gyvenvietės kaimas Alnos ir Priegliaus santakoje. Veikia Vėluvos geležinkelio stotis, popieriaus fabrikas „Velau papir“ („Велау папир“), margarino kombinatas „Velau“ („Велау“), malūnas, baldų fabrikas, lentpjūvė.

Etimologija 

Notangos žemės kaimo pavadinimas Vēlavō prūsiškos kilmės. Apie pavadinimą pasakojamas padavimas, kad apie 1250 m. kunigaikštis Mindaugas, kovodamas su kryžiuočiais, prie Priegliaus padėjęs prūsams statyti pilį. Atsisveikinęs su įgula jis įbedęs žemėn savo vėliavą ir pasakęs: „Čia vėliava, čia Lietuva“. Taip ir pilis pradėta vadinti Vėliava, o vėliau – Vėluva. Neaišku, ar tai sutapimas, bet rusų suteiktas naujasis pavadinimas Znamenskas reiškia tą patį ( – „vėliava“).

Istorija 

1258 m. minimas Velowe. 1339 m. pastatyta bažnyčia (likę griuvėsiai), Vėluva gavo savarankiško miesto statusą. 1460 m. neteko savivaldos, Vokiečių ordino valstybės miestas. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Vėluvos apskrities centras. 1947–2005 m. Bolšaja Polianos apylinkės miesto tipo gyvenvietė, nuo 2005 m. – kaimo tipo gyvenvietė, Znamensko kaimo gyvenvietės centras.

1657 m. mieste sudaryta Vėluvos taika, pagal kurią Prūsijos kunigaikštystė išsikovojo nepriklausomybę nuo Lenkijos karalystės. 1679 m. miestą buvo užėmusi Švedija, 1757–1763 m. per Septynerių metų karą – Rusijos imperija, 1807 m. – Prancūzija, 1945 m. sausio 23 d. – Raudonoji armija.

Gyventojai

Šaltiniai 

 Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
 Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
 Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.

Nuorodos 
 Znamenskas (Vėluva) bankgorodov.ru

Gvardeisko rajono gyvenvietės